સોમવારે આઇપીએલની 13મી મેચમાં દિલ્હી ડેરડેવિલ્સ અને કોલકાતા નાઇટ રાઇડર્સ વચ્ચે મુકાબલો થયો હતો. ઇડન ગાર્ડનમાં રમાયેલ આ મેચને આંદ્રે રસેલની આક્રમક બેટિંગે રોમાંચક બનાવી દીધી હતી. દિલ્હીએ પહેલાં બોલિંગ કરી ત્યારે શરૂઆત જોઇને એવું લાગતું હતું જાણે દિલ્હીના બોલર્સ કોલકાતા નાઇટ રાઇડર્સ પર ભારે પડી રહ્યા હતા. ટ્રેન્ટ બોલ્ટે પોતાની પહેલી ઓવર મેડન ફેંકી, અને પોતાની બીજી ઓવરમાં 5 રન આપી 1 વિકેટ ખેડવી લીધી હતી.